stanford-oval/wikipedia huggingface dataset:
Finn Hudson
Juoni > Ensimmäinen tuotantokausi

Finn Hudson esitellään McKinleyn amerikkalaisen jalkapallon suosittuna pelinrakentajana. Hän liittyy aluksi glee-klubiin, koska klubin johtaja Will Schuester kiristää häntä tekemään niin jäätyään kiinni marihuanan hallussapidosta, vaikka todellisuudessa Will itse oli laittanut marihuanaa Finnin kaappiin saadakseen tämän mukaan klubiin. Finn kuitenkin huomaa pian, että todella nauttii olostaan glee-klubissa. 
Finn saa selville, että hänen tyttöystävänsä Quinn Fabray on raskaana luullessaan, että hän on vauvan isä, vaikka todellisuudessa vauva on Finnin joukkuekaverin, Puckin. Finn ei joudu pelkästään käsittelemään hänen tyttöystävänsä raskautta, vaan myös selvittämään kasvavia tunteitaan Rachel Berryä kohtaan. Myöhemmin Quinn kertoo Finnille, että vauva ei ole hänen, mikä johtaa parin eroon. Rachel olettaa seurustelevansa nyt Finnin kanssa, mutta Finn kertoo ettei halua vielä seurustella hänen kanssaan.
Rachel alkaa pian seurustelemaan toisen kisakuoron johtajan, Jessie St. Jamesin kanssa, joka aiheuttaa Finnin mustasukkaiseksi ja täten yrittää voittaa Rachelin takaisin. Finn kertoo Rachelille, että rakastaa häntä, ja he alkavat seurustella. Kausi päättyy Finnin ja muiden klubin jäsenien häviöön alueellisissa Vocal Adrenalinelle.
Juoni > Toinen tuotantokausi

Kouluvuoden alussa, Finn on edelleen parisuhteessa Rachelin kanssa, ja löytää pian itsensä taistelemassa uuden oppilaan Sam Evansin kanssa siitä, kuka tulee olemaan jalkapallojoukkueen uusi pelinrakentaja. Tämä asettaa hänet valitsemaan Kurtin puolustamisen kiusaajilta ja rauhan pitämisen joukkueessaan välillä. Hän ei pysty taistelemaan kiusaajia vastaan, ja valitsee joukkueen rauhan pitämisen, mutta kun Finnin ja Kurtin vanhemmat vihdoin menevät naimisiin, hän tajuaa tehneensä virheen ja tanssii hitaita yhdessä uuden velipuolensa kanssa. Finnin suhde Racheliin on testissä, kun Rachel saa selville, että Finn menetti neitsyytensä Santanalle ja valehteli tapahtuneesta. He lupaavat yhdessä, etteivät enää ikinä valehtele toisilleen, mikä pakottaa Rachelin paljastamaan säätönsä Puckin kanssa. Järkyttyneenä siitä, että hänen toinen tyttöystävistään on jo pettänyt häntä yhdessä parhaan ystävänsä kanssa, Finn päättää erota Rachelistä joka järkyttyy ja yrittää muuttaa hänen mielensä, siinä kuitenkaan onnistumatta
Quinn suutelee Finniä ja kertoo tälle nähneensä tänään sen pojan jota joskus rakasti.Finn perustaa pusukopin, että saisi kerättyä rahaa glee-klubille, mutta Quinnin suudellessa häntä hän näkee ilotulituksia. Pari alkaa seurustella salaa, mutta Finn on mustasukkainen kun Quinn seurustelee Samin kanssa. Myöhemmin Sam jättää Quinnin kuultuaan totuuden tästä. Finn ja Quinn alkavat seurustella,  mutta vielä salaa Rachelin vuoksi, mutta myöhemmin Quinn raivoaa Rachelille että tämä ei koskaan tule saamaan Finniä ja että tämä on odotuksineen niin raivostuttava. Rachel juoksee itkien paikalta ja kirjoittaa laulun tuskastaan jonka avulla Uudet Tuulet voittavat alueellisissa. Myöhemmin  Finn tulee mustasukkaiseksi, kun Rachel alkaa näyttää kiinnostustaan hänen exäänsä, Jessieen joka on saapunut takaisin kaupunkiin. Tanssiaisissa Finn nälviikin Jesseä ja hyökkää tämän päälle koska tämä suutelee Rachelia joka näyttää onnelliselta. Hän lyö Jesseä jonka seurauksena heidät heitetään tanssiaisista ulos ja Quinn syyttää tapahtuneesta Rachelia ja läimäyttää tätä, pyytäen kuitenkin anteeksi. Quinn alkaa kyseenalaistaa Finnin rakkautta, ja Suen siskon hautajaisissa Finn tajuaa, että hänellä on silti  niin paljon tunteita Racheliä kohtaan ja rakastaa tätä enemmän kuin mitään muuta, ja että hänen yhteytensä Racheliin on niin vahva ja eroaa Quinnistä sanoen että hän luuli voivansa korjata heidän suhteensa,mutta ei voi
New Yorkissa, valtakunnallisten aikaan, Finn yrittää palata yhteen Rachelin kanssa. Rachel ajaa Finnin ajatukset alas tietäen, että valmistumisensa jälkeen hän palaa Broadwaylle jatkamaan uraansa. Mutta spontaanin suudelman jälkeen viimeisen numeron aikana, he molemmat tajuavat, etteivät voi kieltää rakkauttaan.
Juoni > Kolmas tuotantokausi

Seniorivuoden alkaessa, Finn on iloinen palattuaan yhteen Rachelin kanssa, mutta epävarma omasta tulevaisuudestaan. Finn saa mahdollisuuden päästä jalkapallouralle, kun kouluun tulee Ohion osavaltionyliopiston värvääjä. Myöhemmin käy kuitenkin ilmi, että koulu on kiinnostunut vain Finnin joukkuekaverista Shanesta. Hän jatkaa etsintäänsä, ja haluaa lopulta liittyä armeijaan isänsä tapaan. Finn saa kuitenkin selville, ettei hänen isänsä kuollutkaan sodassa - kuten hän oli kuvitellut - vaan huumeiden yliannostukseen, ja luopuu ajatuksesta. Alakuloinen Finn on liikuttunut Rachelin huolenpidosta, ja kosii häntä. He päättävät mennä naimisiin heti, mutta kun morsiusneito Quinn joutuu auto-onnettomuuteen, tapahtuma perutaan. 
Finn, vieläkin epävarmana tulevaisuudestaan, menee koulun opinto-ohjaajan puheille, josta hän saa pinon yliopistoesitteitä. Myöhemmin hän ilmoittaa Rachelille, että on hakenut New Yorkissa toimivaan Actors Studioon. Finn saa kuitenkin hylkäyskirjeen koululta pian sen jälkeen, kun Uudet Tuulet voittavat valtakunnalliset kisat.
Valmistumisen jälkeen, Finn ja Rachel ovat ajamassa heidän uudelleenjärjestettyihin häihin, kun Finn pysähtyy rautatieasemalla. Hän kertoo, että eroaa Rachelin kanssa, eikä ole tulossa hänen mukaansa New Yorkiin, koska aikoo sittenkin liittyä armeijaan ja haluaa Rachelin seuraavan unelmaansa ja että hän on itkenyt monet itkut koska ei halua Rachelin jäävän ja jumittuvan toiseksi vuodeksi Ohioon. Annettuaan jäähyväisensä, Finn laittaa Rachelin seuraavalla junalla kohti New Yorkia.
Juoni > Neljäs tuotantokausi

Ensimmäisen kerran Finn esittäytyy jaksossa Make Over jossa hän palaa Rachelin luokse, mutta tyrmistyy löydettyään tämän luota toisen miehen. Selviää, että Finn erotettiin armeijasta kun tämä ampui vahingossa itseään jalkaan puhdistaessaan kivääriään ja halusi palata Rachelin luo. Finn on murtunut nähtyään kemian Rachelin ja Brodyn välillä ja lähtee. Rachel myöhemmin jättää Finnin kun tämä livahtaa takaisin Ohioon sanomatta jäähyväisiä ja kertoo kuinka tämä vihasi Finniä kun tämä laittoi hänet junaan ja jätti hänet, mutta kun hän pääsi New Yorkiin hän tajusi kuinka Finnin täytyi rakastaa häntä ja kuinka vaikeaa sen on täytynyt olla ja hän tajusi että näin on miltä mies näyttää ja kuinka mies rakastaa, mutta se että Finn ei ottanut minkäänlaista yhteyttä häneen neljään kuukauteen, ja nyt häipyi sanomatta sanaakaan, se sattuu ja se ei ole mies joka niin tekee. Finn sanoo Rachelille halunneensa antaa hänelle tämän vapauden, mistä Rachel kimmastuu ja sanoo että ei tarvitse häntä antamaan hänelle vapautta koska hän on aikuinen nainen, joka tekee päätöksensä itse. Finn sanoo Brodyn olevan kaikkea mitä hän itse ei ole. Parempi laulaja,Broadway tasoa ja hänen ruumiinrakenteessaan on paljon enemmän lihasta ja kuka hän on hänen rinnallaan? Mies joka hädin tuskin valmistui ja mies jonka elämällä ei ole mitään tarkoitusperää.
Rachel jättää Finnin, joka murtuu. Finn myöhemmin raivoaa Rachelille kun tämä tulee takaisin Ohioon Grease esitykseen ja näkee tämä itkevän. Hän murtuneena tajuaa, että Rachel itkee Brodyn vuoksi, ja kertoo, että on parempi, jos he eivät ole enää missään yhteyksissä, mihin Rachel suostuu.
Finn jatkaa töitään uusien tuulien ohjaajana Willin ollessa poissa. Hän myöhemmin vahingossa suutelee Willin kihlattua Emmaa ja järkyttyy. Hän kertoo häissä Rachelille asiasta joka järkyttyy. Heidän välinsä lämpenevät häissä ja he päätyvät sänkyyn. Myöhemmin Santana soittaa Finnille ja kertoo Brodysta ja Finn lähteekin New Yorkiin ja tappelee Brodyn kanssa ja käskee tämä jättämään hänen tuleva vaimonsa rauhaan.
Finn päättää hakea collegeen ja tajuaa haluavansa tulla opettajaksi. Kaudella 5 Finn kuolee.
Edesmennyt Cory Monteith (kuvassa) näytteli Finn Hudsonia ohjelmassa Glee.
Käännös suomeksi
Dave Spitz

Dave "The Beast" Spitz (David Spitz) (s. 22. helmikuuta 1958 New York) on yhdysvaltalainen basisti. Hänet muistetaan parhaiten Black Sabbath -yhtyeen basistina vuosilta 1985-1987. Muita yhtyeitä joissa hän on ollut mukana ovat mm. Americade, White Lion, Impelliterri, Slamnation, Insomnia, Nuclear Assault, Great White ja Bill Ward Band. Hän harrastaa karatea ja on opiskellut ja työskennellyt musiikkiuransa jälkeen asianajajana. Hänen veljensä Dan Spitz tunnetaan Anthrax-yhtyeen kitaristina. Lempinimi "The Beast" (peto) on hänen lapsuudenystävänsä keksimä lempinimi.
Chilandárin luostari

| Chilandárin luostari Μονή Χιλανδαρίου |
| --- | --- |
 Chilandárin luostari.
Sijainti:  Athos, Kreikka
Koordinaatit:  40°20′24″N, 24°07′15″E
Kirkkokunta:  ortodoksinen kirkko
Tyyppi:  munkkiluostari
Perustaja:  Pyhä Simeon ja Pyhä Sava
Perustettu:  1198
Asukkaita:  58
Tyylisuunta:  bysanttilainen
Verkkosivut:  www.hilandar.org
 Osa Unescon maailmanperintökohdetta Athosvuori 
Lisää rakennusartikkeleitaArkkitehtuurin teemasivulla
Chilandárin luostari (kreik. Μονή Χιλανδαρίου, Moní Chilandaríou, serb. Манастир Хиландар; myös Hilandarin luostari, Hilandarioun luostari) on ortodoksinen luostari Athoksen autonomisessa luostaritasavallassa Kreikassa. Se on Athoksen serbialainen luostari. Athoksen kahdenkymmenen luostarin välisessä hierarkiassa Chilandári on neljännellä sijalla.
Historia

Chilandárin luostarin paikalla oli alun perin vanhempi, 900-luvulla rakennettu luostari. Sen raunioitumisen jälkeen Bysantin keisari Aleksios III luovutti sen serbialaisille Stefan Nemanjalle ja hänen pojalleen Rastikolle, joista tuli myöhemmin Pyhä Simeon ja Pyhä Sava. He perustivat nykyisen luostarin vuonna 1197. Luostarin nimi tulee joko paikalla olleen varhaisemman luostarin Khilandari tai Khelandari -sukuisesta perustajasta tai bysanttilaisen ajan merenkulkutermistä khelandion.
Luostariin liitettiin aikojen kuluessa useita alueen vanhoja pienempiä luostareita. Muun muassa nykyisin raunioitunut Zygóksen luostari oli taannuttuaan Chilandárin luostarin omaisuutta ja toimi sen metokhionina.
Chilandári kukoisti erityisesti 1300-luvulla. Serbialaisten jatkuva tuki mahdollisesti luostarin kukoistamisen myös turkkilaisvallan vuosina. Luostarissa oli suuret tulipalot vuosina 1722 ja 1891, mikä sai aikaan laskukauden luostarin toiminnassa. Sittemmin luostari on elpynyt ja se on edelleen Athoksen serbialainen luostari ja sitä pidetään serbialaisten hengellisenä keskuksena. Vuonna 2011 luostarissa oli 58 asukasta.
Rakennus

Luostari sijaitsee Athoksen niemimaan koillisosissa noin kaksi kilometriä niemimaan itärannikosta ja Esfigménoksen luostarista. Luostarirakennus muistuttaa torneineen keskiaikaista linnoituskaupunkia. Luostarin pääkirkko (katholikon) on rakennettu 1300-luvulla ja sen seinämaalaukset ovat samalta ajalta, joskin osa on maalattu uudestaan 1800-luvulla. Kirkko on omistettu Neitsyt Marian temppeliin tuomiselle. Luostariin kuuluu 11 kappelia sen sisäpuolella ja kaksi sen ulkopuolella, 17 keljaa ja kolme metokhionia. Luostarin kokoelmiin kuuluu lukuisia pyhäinjäännöksiä ja ihmeitätekeviksi uskottuja ikoneita. Luostarilla on suuri kirjasto, jossa on 181 kreikkalaista ja yli 800 slaavilaista käsikirjoitusta, yli 20 000 painettua kirjaa sekä historiallisia dokumentteja.
Aiheesta muualla

Kuvia tai muita tiedostoja aiheesta Chilandárin luostari Wikimedia Commonsissa
Хиландар. Luostarin verkkosivut. (serbiaksi) (kreikaksi) (venäjäksi) (englanniksi)
Athos (Pyhän Vuoren autonominen munkkivaltio)
| --- | --- |
Luostarit:   Suuri lavra  Vatopédin luostari  Ivíronin luostari  Chilandárin luostari  Pyhän Dionysioksen luostari  Koutloumoúsin luostari  Pantokrátorin luostari  Xiropótamoksen luostari  Zográfoksen luostari  Docheiárioksen luostari  Karákalloksen luostari  Filótheoksen luostari  Simonópetran luostari  Pyhän Paavalin luostari  Stavronikítaksen luostari  Xenofónin luostari  Pyhittäjä Gregorioksen luostari  Esfigménoksen luostari  Pyhän Panteleimonin luostari  Konstamonítoksen luostari 
Skiitat:   Bogoroditsan skiitta  Johannes Kastajan skiitta  Johannes Kastajan skiitta (Ivíron)  Neitsyt Marian ilmestyksen skiitta  Profeetta Elian skiitta  Pyhän Andreaan skiitta  Pyhän Annan skiitta  Pyhän Demetrioksen skiitta  Pyhän Demetrioksen skiitta (Lákkos)  Pyhän Kolminaisuuden skiitta  Pyhän Panteleimonin skiitta  Uusi skiitta 
Kylät:   Dáfni  Karyés 
Chilandárin luostarin pääkirkko.
Drosophyllum lusitanicum

| Drosophyllum lusitanicum |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Caryophyllales
Heimo::  Drosophyllaceae  Chrtek, Slaviková & Studnička
Suku::  Drosophyllum  Link
Laji::  lusitanicum
Kaksiosainen nimi
 Drosophyllum lusitanicum  (L.) Link 
Synonyymit
 Drosera lusitanica L. (kantanimi) 
Katso myös
   Drosophyllum lusitanicum Wikispeciesissä   Drosophyllum lusitanicum Commonsissa 
Infobox OKNimi-testi OK: 
Drosophyllum lusitanicum on lihansyöjäkasvilaji, joka muodostaa oman kasviheimon Drosophyllaceae. Laji on kihokkikasvien (Droseraceae) ja kannukasvikasvien lähisukulainen, nämä kolme lihansyöjäkasvien heimoa kuuluvat lahkon sisällä samaan sukupuun haaraan.
Drosophyllum lusitanicumia tavataan luonnonvaraisena melko suppealla alueella Iberian niemimaan eteläosassa Espanjassa ja Portugalissa sekä Marokossa. Se on osittain puuvartinen ja sen pitkissä lehdissä on alapinnalla tahmeita karvoja.
Commodore 16

| Commodore 16 |
| --- | --- |

 Commodore 16 ja kasettiasema
Valmistaja:  Commodore
Tyyppi:  mikrotietokone
Julkaistu:  1984
Suoritin:  MOS 7501
Keskusmuisti:  16 kt RAM
Commodore 16 on Commodoren vuonna 1984 markkinoille tuoma edullinen kotitietokone, jonka oli tarkoitus toimia VIC-20:n seuraajana alle sadan dollarin hintaluokassa. C-16:sta ei kuitenkaan tullut kovin suosittua, koska pari vuotta aiemmin ilmestynyt Commodore 64 saavutti kalliimmasta hinnastaan huolimatta markkinaylivoiman. Laite muistuttaa ulkoisesti VIC-20:ta ja vanhan kotelomallin C-64:ää mutta on väriltään musta.
Commodore 16:n suorittimena on MOS 6502 -yhteensopiva 8-bittinen MOS 7501 ja keskusmuistia on perusmallissa 16 kilotavua. Muistinlaajennuksella keskusmuisti voidaan kasvattaa 64 kilotavuun. Erillisten video-, ääni- ja I/O-piirien sijaan on käytössä yksi yleispiiri, TED, joka sisältää kaikki nämä ominaisuudet. TEDin grafiikkaominaisuudet muistuttavat C-64:n VIC-II:tä mutta laajemmalla väripaletilla ja ilman sprite-grafiikkaa. Ääniominaisuudet sen sijaan ovat kehnommat kuin VIC-20:n VIC-piirissä, eli käytössä on vain kaksi kanttiaaltokanavaa, joista toisen tosin voi vaihtaa myös kohinatilaan.
C-16:n BASIC-tulkki on versiota 3.5, joka oli tarkoitus ottaa käyttöön jo Commodore 64:ssä, mutta jota ei kiireisestä aikataulusta johtuen saanut mukaan laitteistoon. Tämä BASIC-versio sisältää muun muassa grafiikka- ja äänikäskyt sekä konekielimonitorin. C-16:n laiteliitännät ovat osittain erilaiset kuin VIC-20:ssa ja C-64:ssä, mistä johtuen samoja muuntajia, peliohjaimia ja kasettiasemia ei voi käyttää ilman sopivaa konvertteria.
Commodore julkaisi myöhemmin myös C-16:n kanssa yhteensopivan Commodore 116:n, joka erosi C-16:sta vain koteloinniltaan. Toinen C-16 -yhteensopiva laite oli Commodore Plus/4, jossa oli 64 kilotavua keskusmuistia ja ROM-varusohjelmistossa neljä lisäohjelmaa: tekstinkäsittely, taulukkolaskenta, tietokanta ja graafinpiirto. Plus/4 oli lähes täydellinen floppi, joskin se sai jonkin verran kannatusta Itä-Euroopassa.
Kuvia

Commodore Plus/4 lisävarusteineen
Commodore 116
Aiheesta muualla

Kuvia tai muita tiedostoja aiheesta Commodore 16 Wikimedia Commonsissa
Danny Carvajal

| 0 | 1 | 2 |
| --- | --- | --- |

Henkilötiedot
Koko nimi: Danny Gabriel Carvajal Rodríguez
Syntymäaika: 8. tammikuuta 1989 (ikä 35)
Syntymäpaikka: San Ramón, Costa Rica
Kansalaisuus:  Costa Rica
Pelipaikka: Maalivahti
Pituus: 183 cm
Seurat
| Vuodet | Seura | O (M) |
| 2009–2011 2011–2013 2013–2017 2017–2018 2018 2018 2019– | Brujas FC AD San Carlos Deportivo Saprissa Albacete Balompié Tokushima Vortis Mito HollyHock FC Ryukyu |  |
Maajoukkue
| 2017 | Costa Rica | 3 (0) |
Danny Carvajal (s. 8. tammikuuta 1989 San Ramón) on costaricalainen jalkapalloilija.
Jalkapallomaajoukkue

Carvajal debytoi Costa Rican maajoukkueessa 2017. Hän on pelannut kolme maaottelua.
D. B. Weiss

D. B. Weiss vuoden 2013 Comic-Conissa.
Daniel Brett (D. B.) Weiss (s. 23. huhtikuuta 1971 Chicago, Illinois, Yhdysvallat) on yhdysvaltalainen kirjailija sekä televisiotuottaja, -käsikirjoittaja ja -ohjaaja. Hän on luonut yhdessä  David Benioffin kanssa HBO:lle fantasiatelevisiosarjan Game of Thrones, jota esitettiin vuosina 2011–2019. Se perustuu George R. R. Martinin Tulen ja jään laulu -kirjasarjaan. Weissin oma esikoisromaani Lucky Wander Boy julkaistiin vuonna 2003.
Aiheesta muualla

Wikimedia Commonsissa on kuvia tai muita tiedostoja aiheesta .
D. B. Weiss Internet Movie Databasessa. (englanniksi)
Danny DeKeyser

| Danny DeKeyser |
| --- | --- |

Henkilötiedot
Syntynyt: 7. maaliskuuta 1990 (ikä 34) Detroit, Michigan
Kansalaisuus:   Yhdysvallat
Jääkiekkoilija
Pelipaikka:  puolustaja
Hanska:  vasen
Pituus:  191 cm
Paino:  87 kg
Seura
Seura:  Detroit Red Wings
Sarja:  NHL
Pelinumero:  65
Pelaajaura
Pääsarjaura:  2013–
Danny DeKeyser (s. 7. maaliskuuta 1990 Detroit, Michigan) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Detroit Red Wingsiä.
Ura

DeKeyser pelasi ennen ammattilaisuraansa muun muassa Trail Smoke Eatersissä juniorisarja BCHL:ssä (2008–2009), Sioux City Musketeersissa juniorisarja USHL:ssä (2009–2010) ja Western Michigan Broncosissa yliopistosarja CCHA:ssa (2010–2013). Hän oli voittamassa vuonna 2012 CCHA:n mestaruutta ja valittiin kahdesti peräkkäin, 2012 ja 2013, CCHA:n parhaaksi puolustavaksi puolustajaksi.
DeKeyser teki 29. maaliskuuta 2013 varaamattomana vapaana pelaajana kaksivuotisen sopimuksen NHL-seura Detroit Red Wingsin kanssa. Hän teki NHL-debyyttinsä viikkoa myöhemmin, 5. huhtikuuta vierasottelussa Colorado Avalanchea vastaan, ja pelasi kauden 2012–2013 lopulla 11 runkosarja- ja kaksi pudotuspeliottelua. Kausi päättyi hänen osaltaan loukkaantumiseen, peukalon murtumiseen 2. toukokuuta ottelussa Anaheim Ducksia vastaan.
Commodore 65

Commodore 65 -prototyyppi
Commodore 65 -prototyyppi
Commodore 65, toiselta nimeltään C64DX, oli Commodoren vuosina 1990–91 kehittämä kotitietokone. Koneesta oli tarkoitus tulla C64:n paranneltu, taaksepäin yhteensopiva versio, joka sisältäisi monia uusia, lähes Amigan tasoisia ominaisuuksia. Laite jäi kuitenkin prototyyppiasteelle yhtiön toimitusjohtajan Irving Gouldin peruttua hankkeen.
Commodore Internationalin 1994 tapahtuneen konkurssin jälkeen joitakin C65:n prototyyppejä myytiin avoimilla markkinoilla, joten laitteita on käyttäjillä ja keräilijöillä. Arviot markkinoille tulleiden koneiden määrästä vaihtelevat 150 ja 2 000 kappaleen välillä. Eräs Commodore 65 myytiin keväällä 2013 Saksan eBay verkkohuutokaupassa lähes 18 000 euron hintaan.
Projektin peruuntumisen myötä Commodoren viimeiseksi 8-bittiseksi laitteeksi jäi vuonna 1985 julkistettu Commodore 128.
Ominaisuudet

CPU nimeltä CSG* 4510 R3 (koodinimi Victor), perustui MOS 6502:een
kaksi MOS 6526 CIA-piiriä (Complex Interface Adapter)
uusi VIC-III -grafiikkapiiri nimeltään CSG 4567 R5 (koodinimi Bill), joka pystyi näyttämään 256 väriä 4096:n paletista
kaksi CSG 8580R5 -äänipiiriä tuottamaan stereoääntä (C64:ssä oli vain yksi SID-äänipiiri)
3.54 MHz:n kellotaajuus (C64:n kellotaajuus oli 1 MHz)
128 kilotavun RAM-muisti, laajennettavissa 8 megatavuun
huomattavasti paranneltu BASIC-kieli, Commodore BASIC 10.0 (C64 käytti verrattain alkeellista BASIC 2.0:aa)
Aiheesta muualla

Kuvia tai muita tiedostoja aiheesta Commodore 65 Wikimedia Commonsissa
C65-sivu 'The Secret Weapons of Commodore' -sivustolla, kirjoittanut Cameron Kaiser ja The Commodore Knowledge Base
C65:n FTP-hakemisto ftp.zimmers.net:ssä
Andre Kaesmacherin C64DX-kehityssivusto (Arkistoitu – Internet Archive)
C64DX:n tekniset tiedot
C’mon (Catch ’Em by Surprise)

| ”C’mon (Catch ’Em by Surprise)” Tiësto vs>  Diplo feat. Busta Rhymes |
| --- | --- | --- |

Singlen tiedot
 Julkaistu: 14. tammikuuta 2011
 Formaatti: CDS, digitaalinen lataus
 Tekijä(t): Tijs Verwest, Thomas Pentz, Olle Cornéer, Stefan Engblom, Derek Allen, Paul Devro, Trevor Smith
 Tuottaja(t): Tiësto, Diplo
 Tyylilaji: electro house, hip house, trance
 Kesto: 03.32 (radio edit) 5:17 (original mix)
 Levy-yhtiö: Musical Freedom, Wall of Sound
Tiëston muut singlet
| ”Who Wants to Be Alone” 2010 | ”C’mon (Catch ’Em by Surprise)” 2011 | ”Zero 76” 2011 |
Busta Rhymesin muut singlet
| ”World Go Round” 2009 | ”C’mon (Catch ’Em by Surprise)” 2011 | ”Look at Me Now” 2011 |
”C’mon (Catch ’Em by Surprise)” on Busta Rhymesin kappale. Se on DJ:ten Diplo vs Tiësto - C’mon, mutta siihen on lisätty sanat. Kappaleen koko nimi on C’mon (Catch ’Em by Surprise) - Diplo vs Tiesto ft. Busta Rhymes. Kappale on julkaistu vuonna 2011.
Dominic Armato

| Dominic Armato |
| --- | --- |
 Dominic Armato vuonna 2009
Henkilötiedot
Syntynyt: 18. marraskuuta 1976 (ikä 47)  Melrose Park, Illinois
Näyttelijä
Aktiivisena:  1996–
Merkittävät roolit:  Guybrush Threepwood (The Curse of Monkey Island, Escape from Monkey Island & Tales of Monkey Island)
Aiheesta muualla
IMDb 
Dominic Armato (s. 18. marraskuuta 1976 Illinois, Yhdysvallat) on yhdysvaltalainen ääninäyttelijä, joka esiintyy pääosin LucasArtsin peleissä. Hänet tunnetaan parhaiten Guybrush Threepwoodin roolista Monkey Island -pelisarjassa.
Armato pitää seikkailupeleistä, erityisesti LucasArtsin Monkey Island -sarjasta. Hän kertoo haastattelussaan, että yllättyi iloisesti kuultuaan saavansa esittää Monkey Island -pelien päähahmoa Guybrush Threepwoodia. Kaksi kuukautta aiemmin hän oli kertonut vitsaillen ystävälleen, että jos Monkey Island -pelejä tehtäisiin lisää, hän haluaisi esittää Guybrushia. Guybrushin rooli onkin ollut Armaton tärkein. Hän esittää roolia peleissä The Curse of Monkey Island, Escape from Monkey Island ja Tales of Monkey Island. Armato on esiintynyt myös muissa peleissä, kuten pelissä Star Wars: Droid Works.
Armato pitää ruoka-aiheista blogia nimeltä Skillet Doux. Hänen siskonsa Amanda Armato on näyttelijä, jolla on pieni rooli elokuvassa American Pie 2.
Aiheesta muualla

Dominic Armaton haastattelu (englanniksi)
Skillet Doux -blogi (englanniksi)
Devonshire-luokka (risteilijä, 1903)

| Devonshire-luokka |
| --- | --- |
 Luokkaan kuulunut HMS Argyll

Tekniset tiedot
Uppouma:  10 850 t
Pituus:  137,2 m
Leveys:  20,88 m
Syväys:  7,3 m
Koneteho:  21 000 hv
Nopeus:  22 solmua
Miehistöä:  655
Aseistus
Meritorjunta:  4 × BL 7,5" Mk I -tykkiä 6 × QF 6" Mk VII -tykkiä 18 × QF 3 naulan Hotchkiss -tykkiä 2 × 18" torpedoputkea
Devonshire-luokka oli Britannian kuninkaallisen laivaston kuuden vuosina 1903-1904 vesillelasketun panssariristeilijän muodostama alusluokka.
Suunnittelu

Luokan alukset suunniteltiin kauppamerenkulun suojaamiseksi ja ne muistuttivat edeltänyttä Monmouth-luokkaa lukuun ottamatta etummaisen 6 tuuman tykkitornin ja kahden etukannen 6 tuuman kasematin korvaamista neljällä 7,5 tuuman tykillä.
Alukset

Luokan alukset tilattiin osana vuosien 1901-1902 laivasto-ohjelmaa.
| Nimi | Rakentaja | Voimanlähde | Kölinlasku | Vesillelasku | Valmistunut |
| --- | --- | --- | --- | --- | --- |
| HMS Devonshire | Chathamin telakka | Thames Ironworks | 25. maaliskuuta 1902 | 30. huhtikuuta 1904 | 24. elokuuta 1905 |
| HMS Antrim | John Brown and Company, Clydebank | John Brown | 27. elokuuta 1902 | 8. lokakuuta 1903 | 23. kesäkuuta 1905 |
| HMS Argyll | Scotts Shipbuilding and Engineering Company, Greenock | Greenock Foundry | 1. syyskuuta 1902 | 3. maaliskuuta 1904 | joulukuu 1905 |
| HMS Carnarvon | William Beardmore and Company, Dalmuir | Humphrys | 1. lokakuuta 1902 | 17. lokakuuta 1903 | 29. toukokuuta 1905 |
| HMS Hampshire | Armstrong Whitworth, Elswick | Hawthorn | 1. syyskuuta 1901 | 24. syyskuuta 1903 | 15. heinäkuuta 1905 |
| HMS Roxburgh | London and Glasgow Shipping Company | London and Glasgow | 13. kesäkuuta 1902 | 9. tammikuuta 1904 | 5. syyskuuta 1905 |
Craon

Craon voi tarkoittaa seuraavia: